b'\n_START_ARTICLE_\nBhumibol Adulyadej\n_START_SECTION_\nKapanganakan at titulo\n_START_PARAGRAPH_\nSi Bhumibol ay ipinanganak sa Ospital ng Mount Auburn sa Cambridge, Massachusetts, sa Estados Unidos. Siya ang nakababatang anak ni Prinsipe Mahidol Adulyadej at ni Srinagarindra (Mom Sangwal) na naging Ang Kanyang Kamahalan Prinsesa Srinagarindra, Prinsesang Ina: Somdet Phra Si Nakharinthra Boromaratchachonnani.  Sa panahon ng kanyang kapanganakan, kinilala siya sa buong bansa bilang Phra Worawongse Ther Phra Ong Chao Bhumibol Adulyadej (\xe0\xb8\x9e\xe0\xb8\xa3\xe0\xb8\xb0\xe0\xb8\xa7\xe0\xb8\xa3\xe0\xb8\xa7\xe0\xb8\x87\xe0\xb8\xa8\xe0\xb9\x8c\xe0\xb9\x80\xe0\xb8\x98\xe0\xb8\xad \xe0\xb8\x9e\xe0\xb8\xa3\xe0\xb8\xb0\xe0\xb8\xad\xe0\xb8\x87\xe0\xb8\x84\xe0\xb9\x8c\xe0\xb9\x80\xe0\xb8\x88\xe0\xb9\x89\xe0\xb8\xb2\xe0\xb8\xa0\xe0\xb8\xb9\xe0\xb8\xa1\xe0\xb8\xb4\xe0\xb8\x9e\xe0\xb8\xa5\xe0\xb8\xad\xe0\xb8\x94\xe0\xb8\xb8\xe0\xb8\xa5\xe0\xb8\xa2\xe0\xb9\x80\xe0\xb8\x94\xe0\xb8\x8a), na nagpapakita na ang kanyang ina ay isang hindi maharlika. Kung naipanganak siya ng mas maaga ng ilang taon, bago pa man naipasa ng kanyang tiyuhin ang batas na tinatanggap ang mga anak ng isang prinsipe at hindi maharlika na tawaging Phra Ong Chao (isang prinsipe na may mas mababang katungkulan sa isang maharlikang prinsipe), siya ay tinawag sana bilang Mom Chao (ang pinakamababang uri ng mga prinsipe) ganun din sa kanyang kapatid na lalaki na si Ananda Mahidol (nakatatanda) at ng kanyang kapatid na babae na si Galyani Vadhana (nakababata)._NEWLINE_Siya ay pumunta sa Thailand noong 1928, pagkatapos makatamo ni Prinsipe Mahidol ng katibayan sa Harvard. Siya ay dumalo ng daglian sa Mater Dei School pero dinala ng ina niya ang pamilya sa Suwisa, kung saan pinagpatuloy niya ang edukasyon sa \xc3\x89cole Nouvelle de la Suisse Romande. Natamo niya ang baccalaur\xc3\xa9at des lettres(diploma sa mataas na paaralan na may kursong Panitikang Pranses, Latin at Griyego) sa Gymnase Classique Cantonal ng Lausanne at nag-aral ng agham sa Unibersidad ng Lausanne nang matapos ang Ikalawang Digmaang Pandaigdig, at bumalik ang pamilya sa Thailand.'